stanford-oval/wikipedia huggingface dataset:
קבר יוסף
לאורך ההיסטוריה > כניסות לקבר לאחר הנסיגה הישראלית ממנו

החל מסתיו 2002, מאפשר צה"ל לקבוצות מאורגנות להגיע למקום לביקורים, בעיקר בשעות הלילה, תוך פריסה רחבה של כוחות אבטחה.
בדרך כלל, נערכים ביקורים אלה בערב ראש חודש, ובימים מיוחדים הקשורים לקבר יוסף. ימים אלו כוללים את א' בתמוז אשר מקובל כיום פטירתו של יוסף, ביום המוקדש ליוסף בספירת העומר שהוא על פי תורת הסוד בבחינת יסוד שביסוד, ובחול המועד סוכות ביום האושפיזין של יוסף.
כמו כן, קבוצת ישראלים, המוערכת בכ-300 איש שרובם נמנים עם פלג שובו בנים של חסידות ברסלב (בראשות הרב אליעזר ברלנד), מנסה להגיע תדירות למתחם ללא תיאום עם צה"ל. חלק מביקורים אלו מתואמים עם גורמי ביטחון פלסטינים, וכוללים לעיתים תשלום שוחד לשוטרים פלסטיניים. במהלך ניסיונות שכאלו נפצעו קשה מספר ישראלים ב-10 בנובמבר 2003, מירי מחבלים.
ב-24 באפריל 2011 נרצח בן יוסף לבנת ונפצעו חמישה, מירי שוטרים פלסטינים על כלי רכב של ישראלים שהגיעו למתחם קבר יוסף. תחילה טענו הפלסטינים שהישראלים, שנכנסו באופן לא מתואם לשכם, ניסו לפרוץ מחסום של המשטרה הפלסטינית, אולם תחקיר של צה"ל קבע בהמשך כי לא הייתה התגרות מצד החסידים. בעקבות התחקיר משרד הביטחון הכיר בהרוג כנפגע פעולת איבה. הרשות הפלסטינית העמידה את שלושת השוטרים לדין על ירי לא מוצדק באוויר, והם ריצו תקופות מאסר של שנה. לאחר שחרור היורים מהכלא הפלסטיני הם נעצרו בידי צה"ל. בתום חקירתם פרסם השב"כ שהשוטרים הודו שירו לעבר הרכבים ללא שנשקפה מהם כל סכנה ושביימו ראיות לאחר הירי. מאורע זה החזיר את קבר יוסף למרכז השיח הציבורי, וב-14 ביוני 2011 ביקרו מספר חברי כנסת ישראלים במתחם הקבר.
ב-29 ביוני 2022, במהלך כניסה אזרחית לקבר, פתחו מחבלים חמושים בירי לעבר המתחם, ופצעו קל את מח"ט שומרון, אלוף-משנה רועי צוויג-לביא ושני אזרחים.
ב־3 ביולי 2023, מתחם הקבר הושחת שוב על ידי פלסטינים. זאת כתגובה למבצע בית וגן, לאחר מספר ימים שופץ הקבר ונפתח לביקורים וכניסות יהודים לקראת ראש השנה תשפ"ד.
ראו גם

באר יעקב
הרס אתרי מורשת ישראלית
לקריאה נוספת

זאב ארליך, "קבר יוסף והמבנה שעליו", שומרון ובנימין, א, תשמ"ז, 162-153
שמואל ברקוביץ, פרשת קבר יוסף - האתר הרביעי בקדושתו ליהודים בא"י, מאמר ברבעון האומה, גיליון 142, תשס"א - דצמבר 2000.
נחי וייס, קבר יוסף - כך נפרצה הדרך, 2018.
שבט זבולון

בול המוקדש לשבט זבולון
שֵׁבֶט זְבֻלוּן הוא אחד משבטי ישראל המוזכרים בתנ"ך.
הוא נקרא על שם אבי השבט זבולון שהיה בנו השישי של יעקב אבינו מאשתו לאה.
קיימת מסורת, שלפיה נמנים יהודי טריפולי, ג'רבה וכרתים עם צאצאי שבט זבולון.
ברכות לשבט > ברכת יעקב

שבט זבולון קיבל מיעקב ברכה:
”זְבוּלֻן לְחוֹף יַמִּים יִשְׁכֹּן וְהוּא לְחוֹף אֳנִיּוֹת וְיַרְכָתוֹ עַל צִידֹן” (בראשית, מ"ט, י"ג).(סוף פרשת ויחי)
ברכות לשבט > ברכת משה

בברכת משה לשבטים בפרשת וזאת הברכה נתנה לשבט ברכה יחד עם שבט יששכר:
וְלִזְבוּלֻן אָמַר: שְׂמַח זְבוּלֻן בְּצֵאתֶךָ וְיִשָּׂשכָר בְּאֹהָלֶיךָ; עַמִּים הַר יִקְרָאוּ שָׁם יִזְבְּחוּ זִבְחֵי צֶדֶק; כִּי שֶׁפַע יַמִּים יִינָקוּ וּשְׂפוּנֵי טְמוּנֵי חוֹל;
(סוף פרשת וזאת הברכה)
השבט במדבר > סמלי השבט: אבן החושן והדגל

אבן החושן של שבט זבולון היא יהלום. הדגל שלו היה ציור של ספינה על רקע לבן ויש אומרים ציור של בית.
החודש המקושר לשבט זבולון הוא כסלו או סיוון או אלול.
השבט במדבר > נשיאי השבט

בספר במדבר, פרשת נשא נזכר נשיא שבט זבולון במדבר: אֱלִיאָב בֶּן חֵלֹן.
הוא מוזכר בספר במדבר 4 פעמים. הוא הקריב את קורבנות הנשיאים ביום השלישי לחנוכת המשכן.
לפי המדרש, קדם נשיא שבט זבולון לנשיא שבט ראובן, אף כי ראובן הוא בכור השבטים, בזכות שפירנס את שבט יששכר כדי שיוכל לעסוק בתורה (הסכם יששכר וזבולון). ברשימת הנשיאים בפרשת מסעי נזכר אליצפן בן פרנך.
נציג השבט בשנים עשר המרגלים היה גדיאל בן סודי.
השבט במדבר > המסע במדבר

בזמן מסעם של בני ישראל במדבר, חנה שבט זבולון אחרון במחנה יהודה, שהיה ממזרח למשכן.
במפקד הראשון שערך משה מנה השבט 57,400 איש, ובמפקד השני 60,500 איש.
נחלת השבט

נחלת זבולון מתוארת מספר פעמים במקרא. עיקרה בספר יהושע שם מתוארים גבולותיה הגאוגרפיים. תיאורים נוספים מופיעים במקומות אחרים במקרא, מהם ניתן להסיק פרטים שונים על המיקום הגאוגרפי של נחלת השבט. (כך למשל, בברכת יעקב לשבטים, המתוארת בספר בראשית, נאמר: ”זְבוּלֻן לְחוֹף יַמִּים יִשְׁכֹּן וְהוּא לְחוֹף אֳנִיּוֹת, ויַרְכָתוֹ עַל צִידֹן”).
אין ידיעות מחוץ למקרא על קיומו של שבט כזה בארץ ישראל בתקופה המתוארת (תקופת הברזל, המחצית הראשונה של האלף הראשון לפני הספירה), אולם ארכאולוגים וחוקרי מקרא מנסים לשרטט את גבולותיה של אותה נחלה בהסתמך על התיאורים המקראיים בלבד, ובהיעדר מקורות נוספים. קיימות עדויות מתקופת בית שני ומזמן התלמוד על צאצאי שבט זה שחיו לכאורה לחוף הים התיכון.
המסורת העממית סיפרה על נחלת זבולון לחוף הים התיכון, בצפון החוף הישראלי ודרום חופי לבנון.
ממקורות שונים ניתן להבין שנחלת זבולון הייתה באזור הגליל התחתון. לפי הכתובים, נחלת זבולון גבלה בדרומה בנחלת שבט יששכר ובחצי המנשה, בצפונה בנחלת שבט נפתלי ושבט אשר, במזרחה בכנרת וגבול נחלת חצי המנשה של שניים וחצי השבטים ובמערבה בשבט אשר וחצי המנשה.
ישנן מסורות שונות ופירושים לגבי גבולות הנחלה. לפי המסורת היהודית הנחלה כללה הן גבול קצר בחוף הכנרת (אך לא את הים עצמו), והן חוף לים התיכון, ושטחים בסביבות עמק יזרעאל, למרגלות התבור, כגון העיר עין חדה, אך ישנם חוקרי מקרא הנוטים לראות את נחלת זבולון קרוב לכנרת, ללא חוף כלל (כפי שמשתקף מהמפה).
לפי תרגומים קדומים (אונקלוס וירושלמי) ובאופן מפורש בספר הזוהר הכוונה בברכת יעקב לברכה עתידית, אשר בה יכבוש איים בים, בעוד שנחלתו המקורית של זבולון היא ביבשה בלבד. הרב יהושע ענבל מסתמך על חוקרים הסבורים שבעבר הייתה לשון ים שהגיעה מן הים התיכון ועד יקנעם, שבנחלת זבולון, וכן על הסברה שהיה הסכמי גישה של זבולון אל הים התיכון לצורכי מסחר, ולכן נחשב 'לחוף ימים  ישכון'.
לפי פרשנות נוצרית הנחלה כללה גם חוף לאורך הירדן.
המנסים לזהות את מיקום נחלת זבולון בימינו, על פי הכתובים והמסורת, נוטים לראות את אזור הגליל התחתון החל מצפון חיפה ונחל הקישון כאזור נחלת שבט זבולון. וכך גם נכתב למשל בפירוש דעת מקרא.
המועצה האזורית "זבולון" נמצאת דרומה מעכו לא רחוק מחוף הים התיכון, לפי הדעה הרווחת, הנוטה לראות את זבולון כ"שוכן לחוף ימים" - כלומר לחופו של הים התיכון.
השבט בארץ ישראל

שבט זבולון השתתף במלחמות דבורה הנביאה.
כמו כן השבט השתתף במלחמתו של השופט גדעון בן יואש במדיינים (שופטים, ו', ל"ה).
בתורה מוזכרות שלוש משפחות מרכזיות בשבט: סרד, אלון ויחלאל. מהם יצא אילון הזבולוני, השופט העשירי בתקופת השופטים, שכיהן עשור ונקבר באיילון.
הסכם יששכר וזבולון

הסכם יששכר וזבולון, זהו הסכם שבין אדם המתפרנס ממלאכתו לבין תלמיד חכם שתורתו אומנותו, ואינו עוסק במלאכה כלל: האדם שמתפרנס ממעשה ידיו מפרנס את התלמיד חכם שאינו עוסק במלאכה, ובתמורה שכר תלמוד התורה של התלמיד חכם עובר גם לאדם שמפרנס אותו.
חז"ל בבראשית רבה כתבו שזהו ההסכם שחתמו ביניהם שבט יששכר ושבט זבולון - יששכר עסק בתורה בלבד, ואילו זבולון עסק בענייני מסחר, והם התחלקו בכל באופן שווה:
זבולן לחוף ימים ישכון, הרי זבולן קדם ליששכר שכן מייחסן "יששכר זבולן", ולמה כן? אלא שהיה זבולן עוסק בפרקמטיא ויששכר עוסק בתורה, וזבולן בא ומאכילו לפיכך קדמו עליו אמר הכתוב "עץ חיים היא למחזיקים בה", יששכר כונס וזבולון מביא באניות ומוכר ומביא לו כל צרכו, וכן משה אומר "שמח זבולון בצאתך" למה? שיששכר באהליך שלך הן, שאת מסייעו לישב בהן
מסורות יהודי טריפולי ג'רבה וכרתים

פרופסור נחום סלושץ בספרו "האי פֶּלִיא" (דביר 1957) על האי ג'רבה, מביא את מסורת יהודי טריפולי והאיים ג'רבה וכרתים על היותם צאצאי שבט זבולון, ומקיימי הנבואה של ברכת יעקב (על פי פרשנות הזוהר הקדוש). הוא מביא עשרות מנהגים של יהודי כרתים המורים על המסורת שלהם כצאצאיהם של שבט זבולון, ובנוסף, כתב על מסורת יהודי ג'רבה: "לפי חכמי התורה של ג'רבה, האי שהם יושבים בו אינו אלא גוש מאדמת ארץ ישראל ...". אחד מבניו של זבולון היה סרד. על סמך זה כתב בספרו נ.ר. גנור 'מי היו הפיניקים ' (ע' 219) כי יכול להיות שמשפחת הסרדי מבני זבולון התנחלה באי סרדיניה. כמו כן, בספר דברי הימים, ברשימת היוחסין של השבטים כפי שהיא משתקפת בתחילת ימי הבית השני, לא נמצאת רשימת יחס מעודכנת של שבט זבולון, מכאן לכאורה משמע שבני זבולון לא חזרו כלל לארץ ישראל לאחר הגלות ואולי נשארו באיי הים התיכון.
שבט זבולון בהלכה

על פי המסורת, עסקו בני שבט זבולון במסחר ימי, ותפקידם היה לפרנס את אחיהם, שבט יששכר - אשר למדו תורה.
משום כך שבט זבולון קשור במושג ההלכתי הסכם יששכר וזבולון - על פיו אדם מממן לומדי תורה, כתחליף לחובתו האישית ללימוד התורה. המושג נוצר בעקבות הפרשנות למילים "שְׂמַח זְבוּלֻן בְּצֵאתֶךָ וְיִשָּׂשכָר בְּאֹהָלֶיךָ" בברכת משה.
כמו כן לפי המסורת, עסקו בייצור התכלת המשמשת לציצית, ובארגמן ששימש בַּד שרד עבור המשכן והמקדש ולבגדי כהונה וּמָלְכוּת, וכן לצורכי עשירים בארץ ובעולם. למקומה של נחלת שבט זבולון משמעות הלכתית בדיון על נושא התכלת. בעקבות מציאת שרידי מפעלי ייצור צבע תכלת משבלולים באזור עין דור וצפונה לו, קבע הרב הראשי לישראל הרב ד"ר יצחק אייזק הלוי הרצוג כי בסבירות גבוהה ארגמון הקוצים הוא "חלזון התכלת" בתוך נחלת זבולון.
ReLoad

ReLoad הוא אלבום האולפן השביעי של להקת המטאל האמריקאית, מטאליקה. האלבום יצא ב-17 בנובמבר 1997.
הפקה

תחילה תכננה הלהקה להוציא את Load ו-ReLoad, כאלבום כפול, אך בסופו של דבר הוחלט לשחרר את שני האלבומים בהפרש של שנה אחד מהשני. לארס אולריך, מתופף הלהקה, טען "זה החצי השני של Load. הוא פשוט יצא שנה וחצי מאוחר יותר". את עטיפת האלבום, בדומה לאלבום Load, צילם האמן אנדרה סרנה.
הלהקה הוציאה ארבעה סינגלים מתוך האלבום: The Memory Remains בהשתתפות הזמרת מריאן פיית'פול בליווי קולי, The Unforgiven II אשר מהווה שיר המשך לשיר The Unforgiven מהאלבום השחור, Fuel ו-Better than You, כשלכולם מלבד לאחרון הוציאה הלהקה וידאו קליפים.
רשימת השירים

"Fuel" - ‏4:29
"The Memory Remains" - ‏4:39
"Devil's Dance" - ‏5:18
"The Unforgiven II" – ‏6:35
"Better than You" - ‏5:22
"Slither" - ‏5:13
"Carpe Diem Baby" - ‏6:12
"Bad Seed" - ‏4:05
"Where the Wild Things Are" - ‏6:54
"Prince Charming" - ‏6:05
"Low Man's Lyric" - ‏7:37
"Attitude" - ‏5:16
"Fixxxer" - ‏8:14
מבצעים

ג'יימס הטפילד - גיטרה ושירה
קירק האמט - גיטרה
לארס אולריך - תופים
ג'ייסון ניוסטד - בס
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 5× פלטינה | 350,000 |
סיכום
| בכל העולם | — | 350,000 |
עבר (דמות מקראית)

| --- | --- |

איור משנת 1553
 לידה:  אור
 אב:  שלח 
 צאצאים:  פלג, יקטן 
 
עֵבֶר, על פי המקרא, היה בנו של שלח ואביהם של פלג ויקטן. על פי לוח העמים הוא אביהם הקדמון של עמים רבים, בהם עם ישראל.
הוא נולד בשנת א'תשכ"ג לבריאת העולם (2038 לפנה"ס) ולפי הכתוב בספר בראשית, פרק י"א ט"ז-יז, נולד לו פלג בהיותו בגיל 34 והוא חי לאחר מכן עוד 430 שנה, כך שמת בשנת ב'קפ"ז (1574 לפנה"ס), בהיותו בגיל 464 שנה. לפי תרגום השבעים של בראשית עבר (הנקרא חבר) חי 404 שנה. לעבר היו בנים ובנות נוספים, מלבד פלג ויקטן.
לפי המסורת היהודית הוא נקבר בתוך מערת שם ועבר בעיר העתיקה של צפת שבה למד יעקב אבינו.
שם חיצוני לאשתו הוא עצורה בת נברוד או עזורה בת נמרוד.
ייחודו של עבר במקרא

שושלתו של עבר מוזכרת הן ברשימת הדורות משֵׁם ועד אליו המופיעה בבראשית י כא ואילך, והן ברשימת הדורות משם ועד אברהם המופיעה שם בפרק יא י ואילך. ברשימות אלו יוחד עבר במספר היבטים ביחס לשאר הדמויות המוזכרות בהן:
עצם החזרה על שושלתו בשתי הרשימות, נראית כמדגישה את מקומו המיוחד של עבר בשושלות אלו.
אבי-סבו, שֵׁם, נקרא על שמו: "וּלְשֵׁם יֻלַּד גַּם הוּא, אֲבִי כָּל בְּנֵי עֵבֶר". – וזאת בניגוד לפירוש כי הכוונה לבני עבר הנהר, טענה המקבלת חיזוק מכך שביטוי זה טרם הוזכר במקרא עד כה.
ברשימה הראשונה ישנו פירוט לא שגרתי של צאצאיו: "וּלְעֵבֶר יֻלַּד שְׁנֵי בָנִים שֵׁם הָאֶחָד פֶּלֶג כִּי בְיָמָיו נִפְלְגָה הָאָרֶץ וְשֵׁם אָחִיו יָקְטָן. וְיָקְטָן יָלַד אֶת אַלְמוֹדָד... כָּל אֵלֶּה בְּנֵי יָקְטָן" (בראשית י"א, פסוקים כ"ה-כ"ט).
עבר חי 464 שנים, כאשר כל צאצאיו חיו בממוצע פחות ממחצית ממספר זה. בכך היה עבר האחרון בשלשלת הדורות מאדם הראשון שחי מעל 400 שנה. בתמונה משמאל ניתן לראות את ה"צל" שמטיל עבר על הדורות שאחריו.
ייחודו של עבר במסורת חז"ל

על-פי בראשית רבה עבר היה נביא, שקרא לבנו פלג על שם פילוג האנושות, שאירע שנים רבות אחרי הולדתו.
מדרשים רבים מזכירים את בית המדרש של שם ועבר, בו לימדו עבר, יחד עם שם אבי-סבו, את דרך ה'. ב"ישיבה" זו למדו האבות ובה "נטמן" יעקב במשך 14 שנה בדרכו לחרן.
מדרש אחר (בתי מדרשות, צוואת נפתלי) גורס כי עבר סירב לקחת חלק בבניית מגדל בבל, ועל כן הוא וצאצאיו לא נענשו על בניית המגדל, ושפתם לא נתבלבלה. עבר שימר את שפתו המקורית - העברית.
על-פי היבטים ייחודיים אלו הסיקו פרשנים שונים, כי עבר לא היה עוד חוליה "רגילה" בשושלת הדורות, אלא אביה של קבוצה אתנית בפני עצמה ("בני עבר"), הלא הם העברים.
בארכאולוגיה

יש חוקרים המזהים את עבר עם המלך עבר-ם מלך אבלה המוזכר בתעודות.
ראו גם

עברים
מערת שם ועבר
הוד
הערות שוליים

↑  בראשית י"א, פסוק כ"א, כפירוש ר' אברהם אבן עזרא, רד"ק וספורנו
↑  כדעת רש"י והרמב"ן שם
↑  בשלוש רשימות הדורות בספר בראשית (בפרקים ה', י', י"א) אין הסבר לשמות האנשים, חוץ מנח, ובאף אחת מהן אין פירוט כזה לבניה ונכדיה של דמות כלשהי, חוץ מתרח.
↑  לז ז
↑  כך עולה מפשט הפסוקים בפרקים י-יא, המתארים את הולדת פלג, לאחר מכן את הולדת יקטן אחיו הצעיר, לאחר מכן את הולדת בני יקטן והתיישבותם באזור "הר הקדם", ורק לאחר מכן את נסיעתם מ (הר ה)קדם וסיפור מגדל בבל.
↑  בראשית רבה סג, תלמוד בבלי מסכת מגילה יז. ועוד
↑  עבר ואבלה
| --- | --- |
בקרת זהויות :  NLI: 987007513518005171 
סדר הדורות ושנות החיים של בני שם - ממנו עד עבר, ומעבר עד אברהם ובניו
מערת בית המדרש של שם ועבר
שירת האלף

| --- | --- |
  עטיפת הכרך הראשון של סדרת המאנגה
שירת האלף
 סוגה:  פנטזיה אפלה, מדע בדיוני

 מאנגה
 יוצר:  לין אוקמוטו
 הוצאה:  Shueisha (יפן)
 התפרסם לראשונה במגזין:  Weekly Young Jump
 קהל יעד:  סיינן
 תקופת הפרסום המקורית:  יוני 2002 – נובמבר 2005
 מספר הכרכים שהתפרסמו:  12

 אנימה
 אורך פרק:  25 דקות
 במאי:  מאמורו קאנבי
 אולפני אנימציה:  GENCO, VAP
 רשת שידור:  AT-X (יפן)  Anime Network (ארצות הברית)
 תקופת שידור מקורית:  25 ביולי 2004 – 17 באוקטובר 2004
 מספר העונות:  1
 מספר הפרקים:  13 (כולל פרק OVA)
שירת האֵלְף (ביפנית: エルフェンリート), הידועה גם בשם "אלפן לייד", היא סדרת מאנגה יפנית שנכתבה ואויירה על ידי לין אוקמוטו. הסדרה פורסמה במקור במגזין המאנגה Weekly Young Jump בין השנים 2002 עד 2005, ופורסמה בהמשך גם ב-12 כרכים. בעקבות הצלחת הסדרה בהמשך הופקה על בסיס המאנגה סדרת אנימה בת 13 פרקים בבימויו של מאמורו קאנבי אשר שודרה במקור ביפן בשנת 2004.
שם הסדרה נלקח משם השיר "Elfenlied", שפירושו בגרמנית הוא "שיר הפיות", אשר נכלל בעלילת הסדרה.
בעקבות הצלחת הסדרה הופקה על בסיס המאנגה סדרת אנימה בת 13 פרקים אשר שודרה במקור ביפן במהלך 2004.
תקציר העלילה

על פי העלילה במסגרת תהליך אבולוציוני נוצר בכדור הארץ מין חדש של יצורים המכונים "דיקלוניוסים" בעלי חזות אנושית אך עם קרניים המעניקות להם את היכולת להשתמש זרועות שקופות המכונות "וקטורים" אשר יוצאות מגבן, והופכות אותן לחזקות וקטלניות במיוחד.
העלילה מתמקדת בנערה הצעירה לוסי, בת למין המוטנטי דיקלוניוס, אשר דומים במראם לבני אנוש אך יש להם יכולות טלקינטיות יוצאות דופן. בשל כוחותיה הקטלניים לוסי הייתה כלואה במשך כל חייה במתקן מחקר ממשלתי בקמקורה שביפן בה מבצעים בה לאורך כל חייה ניסויים רבים. החוויות הטראומטיות הללו תרמו לכך שיש לה שנאה עמוקה לבני אדם.
לוסי מצליחה לברוח מהמתקן ובמהלך הבריחה היא הורגת באכזריות 23 מאנשי הצוות והשומרים (13 במאנגה) במתקן המחקר באמצעות כוחותיה הקטלניים. עם זאת, בניסיון לעצור אותה צלף יורה בה וכתוצאה מכך נגרם לה נזק מוחי אשר יוצר אצלה פיצול אישיות. האישיות החדשה של לוסי, מאופיינת בתמימות ובהתנהגות ילדותית, ואינה מודעת כלל לעבר שלה וליכולתיה הקטלניים.
לוסי מתגלה בהמשך על ידי שני סטודנטים מקומיים, קוטה ויוקה. משום שבמצב הנוכחי שלה היא איננה מסוגלת לומר דבר מלבד המילה "ניו", קוטה ויוקה מחליטים לקרוא לה "ניו", והם לוקחים אותה עימם לפונדק הנטוש לבינתיים, על אף שהם אינם מודעים ליכולותיה המסוכנות. בהמשך האנשים ממתקן המחקר ממנו לוסי נמלטה שולחים בעקבותיה חיילים ודיקלוניוסים על מנת שילכדו אותה או שיהרגו אותה.
הדמויות הראשיות

לוסי / ניו ( ルーシー /כ にゅう) – הדמות המרכזית בסדרה. לוסי היא דיקלוניוס בעלת יכולות טלקינטיות יוצאות דופן. היא שונאת במיוחד בני אדם בשל עברה הטראומטי. בנוסף לכך, היא חסרת אמפתיה ואת מרבית בני האדם היא מסוגלת להרוג בסדיסטיות בלי כל התחשבות. ניו הוא פיצול באישיותה של לוסי שנוצר ככל הנראה בעקבות נזק מוחי שנגרם על ידי קליע שנורה על ראשה מרובה צלפים. ניו מתנהגת בצורה תמימה וילדותית, ואינה מודעת ליכולתיה.
קוטה (コウタ/耕太) – סטודנט באוניברסיטה אשר מטפל בלוסי לאחר שהוא יוקה מצאו אותה פצועה ופגיעה. משפחתו של יוקה מאפשרים לו לגור בפונדק נטוש בתנאי שהוא ילך לאוניברסיטה. לקוטה יש טראומת ילדות, עקב מותם של אביו ואחותו על ידי לוסי. הוא אינו זוכר שום דבר מכך מלבד כמה זיכרונות "נעולים".
יוקה (ユカ) – יוקה היא בת דודתו של קוטה אשר בסביבות אותו הגיל כמוהו. היא מתכננת ללמוד באותה האוניברסיטה כמו קוטה. היא עוברת לגור איתו בפונדק הנטוש אחרי שלא ראתה אותו שנים רבות. היא מאוהבת בקוטה מהילדות ועד היום, ולכן היא מקנאת בתשומת הלב של קוטה לניו.
מאיו (マユ) – ילדה שבת 14 שברחה מהבית עקב התעללות קשה מצד אביה החורג. לאחר שברחה היא מאמצת כלבלב קטן.
ננה (ナナ) – ננה היא דיקלוניוס אשר מופיעה בהמשך הסדרה. היא בעלת אופי טוב, ולמרות כוחותיה היא לא מוכנה להרוג אף אחד. חיה רק בגלל שהיא משמשת כניסוי, הפרופסור שראה אותה התייחס אליה כאל בתו והציל אותה ממוות. יש לה ידיים ורגליים מוחלפות בגלל שלוסי כרתה לה אותם כשהן נלחמו. היא גרה בבית עם קוטה ויוקה.
מדיות > מאנגה

סדרת המאנגה פורסמה במקור במגזין המאנגה Weekly Young Jump בין השנים 2002 עד 2005 והיא כוללת בסך הכל 107 פרקים אשר פורסמה בהמשך גם ב-12 כרכים.
מדיות > אנימה

חברת Arms Corporation הפיקה סדרת אנימה בת 13 פרקים שמבוססת על סדרת המאנגה. סדרת האנימה של שירת האלף שודרה במקור ביפן במהלך שנת 2004.
מהדורת הבלו-ריי של סדרת האנימה יצאה לשווקים ביפן ב-19 בדצמבר 2012.
הערות שוליים

↑  ダークファンタジーまとめ. Akiba Souken (ביפנית). Kakaku.com. 20 במרץ 2019. ארכיון מ-12 באפריל 2021. נבדק ב-5 בינואר 2020. {{cite web}}:  (עזרה)
↑  "Anime UK News – Our Favourite Halloween Specials". Anime UK News. 29 באוקטובר 2018. ארכיון מ-6 באוקטובר 2023. נבדק ב-10 בדצמבר 2019. Elfen Lied is a dark fantasy series that will rip your heart out both emotionally, and literally. {{cite web}}:  (עזרה)
↑  Martin, Theron (16 במאי 2005). "Elfen Lied DVD 1 - Review". Anime News Network. ארכיון מ-12 באוגוסט 2019. נבדק ב-8 באוגוסט 2019. {{cite web}}:  (עזרה)
↑  週刊ヤングジャンプ 2002年27号 (ביפנית). Shueisha. אורכב מ-המקור ב-7 ביוני 2002. נבדק ב-27 בינואר 2024. {{cite web}}:  (עזרה)
↑  バックナンバー 2005年 (ביפנית). Shueisha. ארכיון מ-20 בינואר 2024. נבדק ב-27 בינואר 2024. No.39 （通巻1261号） 2005年8月25日（木）発売 {{cite web}}:  (עזרה)
↑  Loo, Egan (8 באוקטובר 2012). "Elfen Lied Blu-ray Box to Add Exclusive Manga". Anime News Network. ארכיון מ-29 במאי 2019. נבדק ב-8 באוגוסט 2019. {{cite web}}:  (עזרה)
דוקי דרור

| --- | --- |

דוקי דרור ב-2009
 לידה:  28 בספטמבר 1963 (בן 61) תל אביב 
 מדינה:  ישראל 
 מקום לימודים:  מכללת קולומביה שיקגו 
 יצירות בולטות:  המוסד - סיפור כיסוי לבנון שבויים  זריחה שחורה
 פרסים והוקרה:  2024 פרס האקדמיה הגרמנית לטלוויזיה לסרט התעודה הטוב ביותר 2020 פרס האקדמיה הישראלית לטלוויזיה לסדרת התעודה הטובה ביותר 2013 פרס פסטיבל סרטי אמנות FILAF צרפת לסרט התעודה הטוב ביותר  2002 פרס פסטיבל דוק אביב לסרט הטוב ביותר
 https://www.dukidror.com/
 פרופיל ב-IMDb
 
דוקי (צדוק) דרור (נולד ב-28 בספטמבר 1963) הוא במאי קולנוע, תסריטאי, מפיק ויוצר דוקומנטרי, זוכה פרס האקדמיה לטלוויזיה לשנת 2020 ופרס האקדמיה הגרמנית לטלוויזיה לשנת 2024. סרטיו של דרור עוסקים במגוון רחב של תמות חברתיות, תרבותיות והיסטוריות. חבר דירקטוריון בתל"י. בעל חברת ההפקות "זייגוט פילמס".
פילמוגרפיה > בימוי

1993 אוניברסיטה סגורה Sentenced to Learn
1996 חולת רדיו Radio Daze
1996 קפה נח Café Noah
1997 שתי וערב Warp & Weft
1997 מרפסת לשנקין A Matter of Faith
1998 סטרס (יום רגיל) Stress (במאי שותף: ר. משראווי)
1999 אדום שחור כחולבן Red Vibes
1999 טקאסים Taqasim
2000 עיד אל אדם Watchman
2000 פנטסיה שלי My Fantasia
2002 השכן של ישו Raging Dove
2003 מראה מקום
2004 ימים עליזים, מר קוטיזון Mr. Cortisone, Happy Days
2005 המסע של ואן The Journey of Vaan Nguyen
2007 הלוך חזור SideWalk
2009 מעבר לנהר Across the River
2011 מנדלסון - חזיונות בלתי פוסקים Mendelsohn's Incessant Visions
2013 צל בבגדד Shadow in Baghdad
2014 האויבת שלי, השותפה שלי Partner with the Enemy
2016 אל תוך הרשת האפלה Down the Deep, Dark Web
2017 המוסד - סיפור כיסוי Inside the Mossad (סדרה)
2018 Inside the Mossad (סרט)
2019 אין אריות בתל אביב There Are No Lions in Tel Aviv
2020 לבנון (סדרה)
2021 Lebanon - Borders of Blood (סרט)
2022 נבואת קסנדרה (סדרה)
2023: מדורות השבטים
2024: זריחה שחורה
2024: שבויים
2024: Hurt People
פילמוגרפיה > תסריט והפקה

2003 פארדיס גן עדן אבוד Paradise Lost
2004 משת"פים Collaborators
2005 סיפורו של אלוף A General’s Story
2008 אדמה Adama (תסריטאי)
2013 פוטונובלה Photonovela
2016 חזיר בארץ הקודש Praise the Lard
הערות שוליים

↑  אלון פרוכטר, הסרט "זריחה שחורה" זכה בפרס האקדמיה לטלוויזיה של גרמניה, באתר כאן – תאגיד השידור הישראלי, 25 בספטמבר 2024
↑  שוש גבאי, פנטזיה לאור נרות, באתר ynet, 24 בדצמבר 2000
↑   נטע אלכסנדר, מיכאל מרסה מנסה לחבר את המטאל ליהדות, באתר הארץ, 6 באוגוסט 2015
נויה כוכבי, אנט וייס: "מדינה יהודית היא בעיה", באתר הארץ, 6 ביולי 2009
↑  הזוכה בפסטיבל "דוק-אביב": "השכן של ישו" של דוקי דרור, באתר הארץ, 23 באפריל 2002
↑  THE JOURNEY OF VAAN NGUYEN. Zygotefilm.com
↑  פסטיבל הקולנוע התיעודי בסיאול
↑  עכבר העיר, מה באמת קורה בדרך לגימנסיה?, באתר הארץ, 27 במאי 2007
↑  דוקי דרור, חסר בית: דוקי דרור על האדריכל אריך מנדלסון, באתר ynet, 18 בדצמבר 2011
↑  נירית אנדרמן, איך מצלמים רוח? ריאיון עם במאי "חזיונות בלתי פוסקים", באתר הארץ, 7 בדצמבר 2011
↑  פסטיבל הסרטים הבינלאומי חיפה מציג: 75 סרטים ישראלים
↑  New Republic (2015-12-15), Donald Trump Wants to Shut Down the Internet for ISIS, נבדק ב-2017-03-04
↑  גילי איזיקוביץ, לכודים מתחת לרשת, באתר הארץ, 19 ביולי 2016
↑  איתי שטרן, נטפליקס רכשה את הסדרה הישראלית "המוסד: סיפור כיסוי", באתר הארץ, 5 במרץ 2018
↑   שני ליטמן, דוקאביב 2019: מסיפור ילדים נוסטלגי לעוד פרשייה אורבנית כאובה, באתר הארץ, 25 במאי 2019
↑  רותה קופפר, "בסדרה שלנו כולם צודקים בדרך לגיהינום", באתר כלכליסט, 1 במאי 2023
↑   מורן שריר, "מדורות השבטים": סיפורה של המדינה ככישלון אדיר, באתר הארץ, 2 במאי 2023
| 0 | 1 | 2 |
| --- | --- | --- |
| הקודם: 2019: ענת זלצר ומודי בר-און (שיעור מולדת) | פרס האקדמיה לטלוויזיה לבימוי ויצירת סדרה תעודית ועובדתית  2020: דוקי דרור, איתי לנדסברג-נבו וריינהרט ביטס (לבנון) | הבא: 2021: |
| --- | --- |
בקרת זהויות :  NLI: 987007298714205171  BIBSYS: 14003465  GND: 1027981046  ISNI: 0000 0003 8816 241X  LCCN: no2005031538  SUDOC: 188047492  VIAF: 281254501   WorldCat (עם VIAF): 281254501
פוג'יקו פוג'יו

| --- | --- |
אין תמונה חופשית
 לידה:  1 בדצמבר 1933 טאקאוקה, טויאמה, יפן
 פטירה:  23 בספטמבר 1996 (בגיל 62) שינג'וקו, טוקיו, יפן
 שם לידה:  藤本 弘 
 תקופת הפעילות:  16 בדצמבר 1951 – 23 בספטמבר 1996 (44 שנים) 
 תחום יצירה:  אמן מאנגה
 יצירות ידועות:  דורימון 
 
| --- | --- |
אין תמונה חופשית
 לידה:  10 במרץ 1934 הימי, טויאמה, יפן
 פטירה:  6 באפריל 2022 (בגיל 88) Tama-ku, קנאגאווה, יפן 
 שם לידה:  安孫子 素雄 
 מקום לימודים:  Toyama Prefectural Takaoka High School 
 תקופת הפעילות:  16 בדצמבר 1951 – 6 באפריל 2022 (70 שנה) 
 תחום יצירה:  אמן מאנגה
 יצירות ידועות:  Obake no Q-tarō, Pro Golfer Saru, Matarō ga Kuru!!, The Laughing Salesman, Manga michi, Ninja Hattori-kun, The Monster Kid, Ultra B 
 פרסים והוקרה:  Fujimoto Prize (1990)  The Order of the Rising Sun, Gold Rays with Rosette (2008)  Japan Cartoonists Association Award (2005)  Fumiko Yamaji Award (1990)  פרס התרבות ע״ש אוסמו טזאקו (2014) 
 
פוג'יקו פוג'יו (ביפנית: 藤子 不二雄) היה שם העט של צמד אמני מאנגה יפנים. שמותיהם האמיתיים הם הירושי פוג'ימוטו (藤 本 弘,‏ 1933–1996) ומוטו אביקו (安孫子 素雄,‏ 1934–2022). השותפות של פוג'ימוטו ואביקו החלה ב-1951. הם החלו להשתמש בשם העט "פוג'יו פוג'יו" החל משנת 1954 עד אשר השותפות ביניהם הסתיימה לבסוף ב-1987.
פוג'ימוטו ואביקו ידועים בעיקר כיוצרים של סדרת המאנגה היפנית המצליחה דורימון.
עוד מההתחלה הם אימצו דרך לשיתוף פעולה במסגרתה שניהם עבדו בו זמנית על פיתוח כתיבת סיפור המאנגה ויצירת הציורים של המאנגה, אך עם השנים הם החלו לפרסם בהדרגה יותר ויותר יצירות שנוצרו רק על ידי אחד מהם תחת שמות שונים. לאורך הקריירה שלהם הם זכו בפרסים רבים.
ויברניום

מתכת הוויברניום על גופו של חבר האקס-מן ג'נטל, כפי שהופיעה בחוברת X-Men: Divided We Stand #1 מיוני 2008, אמנות מאת ברנדון פיטרסון.
ויברניום (באנגלית: Vibranium) הוא מחצב מתכתי חייזרי המופיע ביקום מארוול הבדיוני שבהוצאת מארוול קומיקס. מפורסם בזכות העובדה שהוא אחד המרכיבים במגן של קפטן אמריקה ובשל הקשר שלו לדמותו של הפנתר השחור ולממלכת ואקאנדה בה הוא שולט.
נעשה שימוש במתכת הוויברניום בסרטי היקום הקולנועי של מארוול "קפטן אמריקה", "הנוקמים", "קפטן אמריקה: חייל החורף", "הנוקמים: עידן אולטרון", "קפטן אמריקה: מלחמת האזרחים", ״הפנתר השחור" ובסרט ״נצחיים״ (שם רק הוזכר).
היסטוריה פרסומית

מתכת הוויברניום הופיעה לראשונה בחוברת דרדוויל בכתיבתו של סטן לי ובאיורו של ג'ון רומיטה האב. בחוברת זו, הוויברניום נתפס כאלמנט מתכתי יוצא דופן עם תכונות שונות ומשונות. מאז אותה נקודה בהמשכיות מארוול, נקבע כי קיימות מספר גרסאות של ויברניום אשר ניתן למצוא באזורים מבודדים ברחבי העולם. הגרסה שהוצגה לראשונה ב-Daredevil #13 נודעה לימים כאנטי-מתכת. התכונה הייחודית של הגרסה הזו היא שאיתה ניתן לחתוך כל מתכת הידועה לאדם. ביקום מארוול, האנטי-מתכת נמצאה רק באנטארקטיקה. בהמשך הוצגה גרסה חדשה של ויברניום בחוברת ארבעת המופלאים, בכתיבתו של סטן לי ובאיורו של ג'ק קירבי. גרסה זו הוצגה במדינה האפריקנית המבודדת ואקאנדה. לגרסה הזו הייתה היכולת הייחודית של ספיגת קול ואנרגיה. זוהי הגרסה שמזוהה לרוב בפשטות כ"ויברניום".